==Karriere==
=== Fra fodbold til håndbold til fodbold ===
Hilmar Leon Jakobsen har spillet fodbold og håndbold som barn og ung. Han spillede fodbold for HB på U18 holdet fra 2013 til 2015, i 2014 spillede han også for HB's 1. divisionshold. På grund af skader droppede han fodbolden efter råd fra læger og satsede i stedet på håndbolden og spillede for den færøeske klub H71 og for Færøernes håndboldlandshold. Han var bl.a. en del af Færøernes trup til [[Junior-VM i håndbold 2017 (mænd)|Junior-VM i håndbold 2017]], hvor Færøerne kom til ottendedelsfinalerne. Han vandt det færøske mesterskab med H71 tre gange. Før 2020 havde han kun spillet to kampe for HB's bedste række, det var i 2013 og 2014. Han spillede en håndboldlandskamp for Færøerne i januar 2020, men så indtraf COVID-19 pandemien, og håndbolden på Færøerne blev sat på pause. Hilmar Leon begyndte så at spille fodbold igen og spillede for HB's næstbedste hold. Han spillede først tre kampe for HB's næstbedste hold i 1. division, den første var nabo-rivalerne B36, som HB vandt 6-1, heraf scorede Hilmar Leon to mål.<ref>{{cite web |url=https://www.faroesoccer.com/match.php?matchID=19926&pid= |title=HB II - B36 II  6 - 1 |last= |first= |date= |website=faroesoccer.com |publisher=Faroe Soccer |access-date=15. november 2020}}</ref> Han scorede også i de to efterfølgende kampe. I juni 2020 var HB meget plaget af skader, specielt blandt angriberne, og derfor blev Hilmar Leon Jakobsen kontaktet af træneren [[Jens Berthel Askou]], om han kunne spille for HB's tophold. Den 4. juli 2020 spillede han med HB's hold i [[Betrideildin]], færøernes bedste række, for første gang i seks år.<ref>{{cite web |url=https://www.bbc.com/sport/football/54938224 |title=How Hilmar Leon Jakobsen went from handball star to international striker in months |last=Yokhin |first=Michael |date=15. november 2020 |website= |publisher=BBC |access-date=15. november 2020 |quote=}}</ref> Derefter spillede han alle kampene i Betrideildin og vandt det færøske mesterskab med HB.
Levende_personer